Bobby van Jaarsveld in motorfietsongelukBobby en Karlien van Jaarsveld. Foto: Phillip Bruwer Die Afrikaanse sanger Bobby van Jaarsveld was Donderdagmiddag in ŉ motorfietsongeluk betrokke. Hy was op die stel van ŉ nuwe fliek, As Jy Sing, toe die ongeluk plaasgevind het terwyl hy ‘n toertjie wou uitvoer. Bobby het kort ná die voorval getwiet: “Ek was nou net in ñ motorfiets ongeluk op stel van #AsJySing (my eie skuld) [sic].” Ronel Brink, Bobby se ma, het gesê hy is “okay” en dat dit niks ernstig was nie. Bobby skerts oor die voorval en sê hy het darem met “styl” geval. “Ek is fine, wens net dit was op kamara…..James Bond!”